da en en en en en da en en en en en en en da da da da da da da hbs_lat da da pl da da da da da da en da da da da en en en ja en fr cs it en fr cs en en en cs it en fr da en de da da cs da it de de cs it de en da ko de fi cs it de uk cs pt en hu da es en uk da tr en zh cs nl da da da da da en da de da en da da da en da da da da da da de da da da en
Learn moreabout getting started with this template
Hjemmesiden er ikke længere aktiv, og oplysningerne kan derfor være forkerte
Dragsholm skakklub er en lille klub i Asnæs, hvor vi spiller hyggeskak og deltager i Dansk Skak Unions holdturnering. Det er måske ikke helt så hyggeligt som på billedet, men tæt på.
Vi er en meget blandet klub, der aldersmæssigt spænder vidt. Vi hygger os med lynskak, analyser og turene til holdturneringen. Har du lyst til at møde os i klubben er du meget velkommen. Vi er altid glade for besøgende uanset erfaring med skak!
Vi mødes hver onsdag kl. 19.00 på Bobjergskolen, Stadionvej 6, 4550 Asnæs, i blok C.
Bemærk at skaksæsonen er fra september til april. Der holdes ikke klubaften i sommerhalvåret.
Dragsholm Skakklub tilbyder skakundervisning til alle interesserede skolebørn. Det foregår på Bobjergskolen i blok C, hver onsdag mellem kl.16.30 og kl.18.00.
Her foregår undervisning i elementære slutspil, åbninger, samt en masse træning i praktisk skak. Klubben afholder prøver i de tre teknikmærker: Bronzespringeren, Sølvspringeren og Guldspringeren. Disse hæfter består af forskellige opgaver, hvor de tekniske færdigheder indøves, f.eks. matsætning med Konge og Dronning mod enlig Konge.
Derudover deltager børnene også i Junior Grand Prix stævner rundt omkring i hovedkredsen, samt i det årlige kredsmesterskab.
Spørgsmål rettes til juniorlederen.
Nye besøgende i klubben er velkommen til at komme og spille. Deltagelse i holdturneringen eller klubturnering kræver dog medlemskab.
Dragsholm skakklub deltager i holdturneringen i Dansk Skak Unions 2. hovedkreds, hvor vi i vinterhalvåret dyster mod de øvrige skakklubber på Vestsjælland. Der spilles selvsagt i hold, så klubbens placering afgøres af spillernes individuelle præstationer. Spilledatoer og steder kan findes her, når
sæsonen begynder i november.
Vores præstationer i holdturneringen:
Skak er et af verdens ældste spil, så når du dykker ned i spillets mange muligheder er du i selskab med indiske, persiske og arabiske spillere, der gennem tiden har udviklet spillet. Konger, herremænd, generaler, købmænd og bønder har forfinet det gennem middelalderen og den moderne tids mestre har tilført et væld af ideer og teori. Men først og fremmest er du i selskab med millioner af mennesker på tværs af kulturer, der alle elsker det samme gamle spil.
Derfor er verdensskakforbundets rammende motto: ”Gens Una Sumus”; ”Vi er én familie”. Skak kan dyrkes uanset alder, køn, status og fysiske evner. Og du vil snart opdage, at skak indeholder aktiviteter nok til et helt liv og er en vidunderlig blanding af sport, kunst og videnskab.
Rating - klubbens medlemmer
Klik på billedet for at se nyeste ratings
Rating - Top 10
Klik på billedet for yderligere informationer
Er du interesseret i at høre mere om Dragsholm skakklub er du altid velkommen til at kontakte os.
Kan du ikke se partierne skal du måske give en sikkerhedstilladelse i toppen af din browser.
Her i Dragsholm Skakklub kan vi prale med at have Odsherreds eneste titelholder i skak. Michael Lynge er nemlig i besiddelse af titlen "International mester i korrespondanceskak". Lynge har også spillet i Tølløse, Nykøbing og Hedehusene, men i de sidste år har han ikke spillet meget (nær)skak. Men tilbage i 90érne deltog han hyppigt i diverse turneringer rundt omkring.
Vi skal her se et parti fra 1994, der dengang blev bragt i flere af landets store aviser. Selv Bent Larsen kommenterede det i Ekstra Bladet med overskriften "Lyngen Blomstrer".
Parti fra danmarksmesterskab for juniorer
"I 1967 deltog jeg 19 år gammel i det 1. åbne danmarksmesterskab for juniorer. Jeg scorede 3½ point ud af 7 mulige i den øverste klasse, mesterklassen med 24 deltagere, hvoraf 9 var udlændinge. I 2. runde mødte jeg den senere vinder af turneringen, Bo Jacobsen, som i 1976 vandt danmarksmesterskabet i seniorskak. Bo Jacobsen opførte sig meget usympatisk under hele turneringen. Det var derfor ekstra ærgerligt, at jeg måtte give op efter ikke mindre end 8 timers spil.
Stormester Bent Larsen valgte at kommentere partiet i Skakbladet.
Undrer noget sig over, at der står Ove Rasmussen? Jeg hed tidligere Ove Wagner Rasmussen, men har smidt Rasmussen væk."
Sign in | Recent Site Activity | Report Abuse | Print Page | Powered By Google Sites